മരംമുറി കേസിലെ ധര്മ്മടം ബന്ധം പുറത്ത് മാധ്യമപ്രവര്ത്തകന് ദീപക് ധര്മ്മടം പ്രതികളുമായി സംസാരിച്ചത് 107 തവണ Latest മുട്ടില് മരംമുറിക്കേസ് അട്ടിമറിക്കാനും മരം മുറി കണ്ടെത്തിയ ഉദ്യോഗസ്ഥനെ കുടുക്കാനുമുള്ള ഗൂഡാലോചനയുടെ ഭാഗമായുള്ള ഫോണ് രേഖകള് പുറത്ത്. വനംവകുപ്പ് APCCF രാജേഷ് രവീന്ദ്രന്റെ അന്വേഷണ റിപ്പോര്ട്ടിലെ വിവരങ്ങളാണ് പുറത്ത് വന്നിരിക്കുന്നത്. മരംമുറി കണ്ടെത്തിയ ഫോറസ്റ്റ് റേഞ്ച് ഓഫീസര് എം കെ സമീറിനെ കള്ളക്കേസില് കടുക്കാന് വനംവകുപ്പ് ഉദ്യോഗസ്ഥന് എന് ടി സാജനും കേസിലെ പ്രതികളില് ഒരാളായ ആന്റോ അഗസ്റ്റിനും 24 ന്യൂസ് ചാനലിലെ മാധ്യമപ്രവര്ത്തകന് ദീപക് ധര്മ്മടവും ചേര്ന്ന് ഒരു സംഘമായി പ്രവര്ത്തിച്ചെന്നാണ് അന്വേഷണ റിപ്പോര്ട്ടിലെ പ്രധാന കണ്ടെത്തല്. ആന്റോ അഗസ്റ്റിനും എന് ടി സാജനും തമ്മില് നാലു മാസത്തിനിടെ 86 കോളുകള് വിളിച്ചതായും ദീപക് ധര്മ്മടവും ആന്റോ അഗസ്റ്റിനും റോജി അഗസ്റ്റിനും തമ്മില് നാലു മാസത്തിനിടെ 107 തവണ വിളിച്ചതായും രേഖകള് വ്യക്തമാക്കുന്നു. മുട്ടിലിലെ മരംമുറി പിടിച്ച സമീറിനെ മണിക്കുന്ന് മലയിലെ സ്വകാര്യ വ്യക്തിയുടെ ഭൂമിയിലെ മരംമുറിയില് കുടുക്കുകയായിരുന്നു. സമീര് ചുമതലയേല്ക്കും മുമ്ബുള്ള മരംമുറിയിലാണ് പ്രതികളുമായി ചേര്ന്ന് സാജന് സമീറിനെതിരെ റിപ്പോര്ട്ട് നല്കിയത്. റിപ്പോര്ട്ട് സമര്പ്പിച്ചത് ഫെബ്രുവരി 15ന്. 15ന് സാജനും ആന്റോ അഗസ്റ്റിനും തമ്മില് 12 തവണ ഒരു മണിക്കൂറിലേറെ സംസാരിച്ചു. ഫെബ്രുവരി 14 നും മെയ് 26 നും ഇടയിലെ ആകെ സംസാരം 86 തവണ. സാജന്റെ ഔദ്യോഗിക നമ്ബറിലും പേഴസ്ണല് നമ്ബറിലുമായിട്ടായിരുന്നു ആന്റോയുമായുള്ള സംസാരം. മേപ്പാടി ഫോറസ്റ്റ് റേഞ്ച് ഓഫീസില് ഫെബ്രുവരി 8ന് രജിസ്റ്റര് ചെയ്ത മരംമുറിക്കേസിലെ പ്രതികളാണ് ഇവരെന്ന ബോധ്യത്തോടെയാണ് സംഭാഷണമെന്നാണ് രാജേഷ് രവീന്ദ്രന്റെ റിപ്പോര്ട്ടില് പറയുന്നത്. ദീപക് ധര്മ്മടവും പ്രതികളായ ആന്റോ സഹോദരങ്ങളും തമ്മില് ഫെബ്രുവരി 1 മുതല് മെയ് 31 വരെ 107 തവണയാണ് സംസാരിച്ചത്. മണിക്കുന്ന് മലയിലെ മരം മുറിയില് കേസെടുക്കാന് ദീപക് ധര്മ്മടം ഫെബ്രുവരി 10ന് കോഴിക്കോട് ഫ്ലയിംഗ് സ്ക്വാഡ് ഡിഎഫ്ഒയെ വിളിച്ചിരുന്നു. ഇതേ ദിവസം ആന്റോ അഗസ്റ്റിനും ദീപകും തമ്മില് സംസാരിച്ചത് അഞ്ച് തവണ. ആന്റോ നല്കിയ രേഖകളുടെ അടിസ്ഥാനത്തിലായിരുന്നു സാജന് മണിക്കുന്ന് മലയിലെത്തിയത്. മരം മുറി അട്ടിമറിക്കാനുള്ള ഗൂഡാലോചന തെളിയിക്കുന്ന റിപ്പോര്ട്ടുണ്ടായിട്ടും സാജനെതിരെ സ്വീകരിച്ചത് സ്വാഭാവിക സ്ഥലംമാറ്റം മാത്രം. മരംമുറി അട്ടിമറിയില് പ്രതിപക്ഷനേതാവ് ആരോപിച്ച ധര്മ്മടം ബന്ധം സര്ക്കാറും സിപിഎമ്മും തള്ളുമ്ബോഴാണ് ഫോണ്രേഖ പുറത്താകുന്നത്. English Summary : muttil tree felling case phone records of n t sajan and deepak dharmadom out